
România  
Județul Harghita
Primăria Comunei Dealu
Consiliul Local al Comunei Dealu
		
[bookmark: _GoBack]Proiect de hotărâre nr. 11/2026
privind  aprobarea constituirii pe anul 2026 a unui fond de accesibilizare a fondului forestier- Ocolul Silvic Homorod, proprietate publică a Comunei Dealu

Consiliul Local al Comunei Dealu, întrunit în ședință ordinară,

Având în vedere Referatul de aprobare  nr. .... /2026 al Primarului Comunei Dealu, Raportul de specialitate nr......../........., al Viceprimarului privind necesitatea constituirii fondului de accesibilizare conform  prevederilor art. 113 alin (5), lit. a) din Legea nr. 331/2024 privind Codul Silvic, si Rapoartele de avizare ale comisiilor de specialitate ale consiliului local Dealu;
Luând în considerare prevederile art. 7 alin. (1) lit. c), art. 113 alin. (4), alin. (5) lit. a), alin. (6) şi alin. (8) din Legea nr. 331/2024 privind Codul silvic,
Ţinând cont de prevederile art. 3, art. 4 alin. (1), art. 5 alin. (2) şi art. 6 din Legea nr. 56/2010 privind accesibilizarea fondului forestier naţional, republicată, cu modificările şi completările ulterioare,
Văzând adresa Ocolului Silvic Homorod nr. 5002/F.S./07.11.2025, înregistrat la Primăria Comunei Dealu cu nr. 9531/10.11.2025, 
În temeiul prevederilor art. 129 alin. (2) lit. c), alin. (14), art. 139 alin. (3) lit. g), art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

Hotărăște

Art. 1. - Se aprobă constituirea pe anul 2026, a unui fond de accesibilizare a fondului forestier, proprietate publică a Comunei Dealu, reprezentând 10% din valoarea lemnului vândut și încasat sau autorizat spre exploatare, provenit din produse principale și accidentale I, calculată la nivelul prețului mediu al unui metru cub de lemn pe picior.
Art. 2 . - Cu aducerea la îndeplinire a prevederilor prezentei hotărâri, se încuviințează Dl. Bálint Szilárd, Viceprimarul comunei Dealu,  Compartimentul financiar, impozite, taxe și achiziții publice din cadrul Primăriei Comunei Dealu și Ocolul Silvic Homorod.
Art. 3. - Prezenta hotărâre se aduce la cunoștință publică, respectiv se comunică Primarului Comunei Dealu, Instituţiei Prefectului Judeţului Harghita și Ocolului Silvic Homorod.
Dealu, la data de  ................

